સૌપ્રથમ બ્રેડની કિનારીઓ કાપી લો. બ્રેડ હંમેશાં સોફ્ટ અને એકદમ તાજી લેવી. ત્યારબાદ બ્રેડને મિક્સર ઝારમાં લઈ ક્રશ કરી લો. હવે આ બ્રેડના ભૂકાને એક બાઉલમાં લો. ત્યારબાદ અંદર પનીરને આદુ છીણવાની ઝીણા કાળાવાળી છીણીથી ખમણી લો. ત્યારબાદ અંદર અડધી ચમચી દૂધમાં થોડું કેસર ઓગાળીને નાખો અને અડધી ચમચી દળેલી ઈલાયચી નાખો,. ત્યારબાદ અંદર ગળપણ માટે એક-એક ચમચી મિલ્ક મેડ નાખતા જાઓ અને મસળતા જાઓ. મિશ્રણને હાથથી બરાબર મસળતા જવું. થોડું સોફ્ટ હશે. હવે અંદર નારિયેળનો પાવડર નાખી ફરીથી બરાબર મસળો. ત્યારબાદ થોડું ઘી નાખી ફરી થોડું મસળી લો.